**Krajevni odvisnik – rešitve**

**1. Prislovna določila kraja pretvori v krajevne odvisnike.**

Prislovna določila kraja sem obarvala vijolično. **P**

Doma je najlepše. Kjer si doma, je najlepše.

Otroci so se srečali na križišču poti. Otroci so se srečali, kjer se križajo poti.

Veverica je skrila lešnike v duplo. Veverica je skrila lešnike (tja), kjer je duplo.

Zbor letošnjih maturantov je na Zgornjem trgu. Zbor letošnjih maturantov je, kjer je Zgornji trg.

Človek težko hodi po gamsjih poteh. Človek težko hodi, kjer so gamsje poti.

Poleti so se otroci igrali v senci. Poleti so se otroci igrali, kjer je senca.

**2. Krajevne odvisnike pretvori v prislovna določila kraja.**

**Krajevne odvisnike sem obarvala vijolično.**

Kjer so bile razvaline gradu, je zrastel hotel. Na razvalinah gradu je zrasel hotel.

Reševalci so hiteli tja, kjer se je zgodila nesreča. Reševalci so hiteli na kraj nesreče.

Kjer je gozdna poseka, rastejo maline. Na gozdni poseki rastejo maline.

Kjer so prijazni ljudje, je doma dobra volja. Pri prijaznih ljudeh je doma dobra volja.

**3. Dopolni s krajevnim odvisnikom. Po smislu, npr.:**

Stekel je, kamor mu je naročil cesar.

Pojdem, kamor si želim.

Živeti želim tam, kjer je veliko zelenja.

Kjer se je zgodila nesreča, se je trlo ljudi.

Anica se bo vrnila tja, od koder je prišla.

**4. Dopolni pregovore in reke.**

Kjer se osel valja, tam dlako pusti.

Kamor je šel bik, naj gre še štrik.

Ne praskaj se, kjer te ne srbi.

Mladost je norost, čez jarek skače, kjer je most.

Kjer je dim, je tudi ogenj.

**5. Vprašaj se po odvisniku, ga podčrtaj in poimenuj.**

**Odvisne stavke sem obarvala vijolično.**

Kjer je sreča, je tudi nesreča.

Kje je tudi nesreča? kraj. odv.

Kdor vozi, ne sme piti alkohola.

Kdo (ali kaj) ne sme piti alkohola? os. odv.

Povedal je, česa se boji.

(Koga ali) kaj je povedal? pred. odv.

Prijatelj me je prosil, naj ga počakam.

(Koga ali) kaj je prosil? pred. odv.

Pes se je umaknil, kamor sem ga spodila.

Kam se je umaknil? kraj. odv.

Vprašal me je, kje sem hodila.

(Koga ali) kaj (me) je vprašal? pred. odv.

Kdor je utrujen, potrebuje počitek.

Kdo (ali kaj) potrebuje počitek? os. odv.

Povem ti, da bom našla izgubljeno.

Koga ali kaj ti povem? pred. odv.

Hiteli smo tja, kjer so prodajali sladoled.

Kam smo hiteli? kraj. odv.

Povej mi, o čem te je spraševal.

(Koga ali) kaj povej? pred. odv.

Saj veš, da te rad vidi.

(Koga ali) kaj veš? pred. odv.